Lav et referat af nedenstående tekst:

Tekst:
Dagligvarekoncernen Dagrofa meldte i slutningen af april ud, at alle koncernens Kiwi-butikker ville blive lukket. Torsdag har Dansk Supermarked overtaget 81 af de lukkede Kiwi-butikker, der formentlig genopstår som Netto-butikker. Den norske discountkæde Rema 1000 har også fået fingrene i seks tidligere Kiwi-butikker, og en af dem ligger i Nordjylland. Det er den lukkede Kiwi i Aalbæk, der bliver til en Rema 1000-butik. Det skriver Berlingske Business . - Vi er tilfredse med placeringerne, og man kan sige det sådan, at vi er endt med et stykke af mørbraden. Det er nogle af de placeringer, der er mest attraktive og sværest at lande, siger Henrik Burkal, der er direktør i Rema 1000 Danmark, til Berlingske Business. Fremtiden er altså kendt for den tidligere Kiwi-butik i Aalbæk, mens det endnu er uvist, hvad der sker med størstedelen af de 22 nordjyske Kiwi'er, der er lukket.

Referat:
En af de lukkede Kiwi-butikker i Nordjylland kører videre som en Rema 1000-butik.